**รายงานการประชุมสภาองค์การบริหารส่วนตำบลกุดยม**

**สมัยสามัญ สมัยที่ ๑/๒๕๖๑ ครั้งที่ ๒**

**วันจันทร์ ที่ ๑๒ เดือน มีนาคม พ.ศ.๒๕๖๑ เวลา ๐๙.๓๐ น.**

**ณ ห้องประชุมสภาองค์การบริหารส่วนตำบลกุดยม**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายแหลมศักดิ์ แนวประเสริฐ | ประธานสภาอบต. | แหลมศักดิ์ แนวประเสริฐ |  |
| ๒ | นายสุรศักดิ์ ล้านภูเขียว | รองประธานสภา ฯ | สุรศักดิ์ ล้านภูเขียว |  |
| ๓ | นายบุญธรรม หงษ์คำ | สมาชิกสภา ม.๑ | บุญธรรม หงษ์คำ |  |
| ๔ | นางวรรณราตรี เอกทวีกุล | สมาชิกสภา ม.๒ | วรรณราตรี เอกทวีกุล |  |
| ๕ | นางสาวบุญสม รวงผึ้ง | สมาชิกสภา ม.๓ | บุญสม รวงผึ้ง |  |
| ๖ | นายสมศักดิ์ เพียรการ | สมาชิกสภา ม.๔ | สมศักดิ์ เพียรการ |  |
| ๗ | นายสุรชัย เหล่าม่วง | สมาชิกสภา ม.๔ | สุรชัย เหล่าม่วง |  |
| ๘ | นายอนันต์ เผยศิริ | สมาชิกสภา ม.๕ | อนันต์ เผยศิริ |  |
| ๙ | นางมณฑิรา เผยศิริ | สมาชิกสภา ม.๕ | มณฑิรา เผยศิริ |  |
| ๑๐ | นายนวย มิ่งศิริ | สมาชิกสภา ม.๖ | นวย มิ่งศิริ |  |
| ๑๑ | นายเที่ยง นิลสิงขรณ์ | สมาชิกสภา ม.๖ | เที่ยง นิลสิงขรณ์ |  |
| ๑๒ | นางสาวทศพรรณ์ หาแก้ว | สมาชิกสภา ม.๗ | ทศพรรณ์ หาแก้ว |  |
| ๑๓ | นายบุญสง รัศมีเดือน | สมาชิกสภา ม.๘ | บุญสง รัศมีเดือน |  |
| ๑๔ | นายคำหล่า โคตรโนนกอก | สมาชิกสภา ม.๙ | คำหล่า โคตรโนนกอก |  |
| ๑๕ | นางจันทิพย์ นิสัยกล้า | สมาชิกสภา ม.๙ | - |  |
| ๑๖ | พันจ่าเอกนิติธร เพชรกันหา | เลขานุกานสภาฯ | นิติธร เพชรกันหา |  |

**ผู้ลาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นางจันทิพย์ นิสัยกล้า | สมาชิกสภา ม.๙ | จันทิพย์ นิสัยกล้า |  |
| ๒ |  |  |  |  |

**ผู้ขาดประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ |  |  |  |  |
| ๒ |  |  |  |  |

-๒-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายปิติกร แผลงศาสตรา | นายก อบต. | ปิติกร แผลงศาสตรา |  |
| ๒ | นายคำมูล รักงาน | รองนายก อบต. | คำมูล รักงาน |  |
| ๓ | นายสุธีร์ มิ่งโอโล | เลขานุการนายก | สุธีร์ มิ่งโอโล |  |

โดยนายแหลมศักดิ์ แนวประเสริฐ ประธานสภา ฯเป็นประธานในที่ประชุมตามระเบียบวาระการประชุม ดังนี้

**ระเบียบวาระที่ ๑ เรื่องประธานแจ้งให้ที่ทราบ**

**ประธาน** ๑.๑การจัดงานวันท้องถิ่นไทย ประจำปี ๒๕๖๑ซึ่งจัดขึ้นในวันอาทิตย์ที่ ๑๘ มีนาคม ๒๕๖๑ งานเริ่มตั้งแต่เวลา ๐๗.๓๐ น. ณ บริเวณหน้าพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว รัชกาลที่ ๕ หน้าศาลากลางจังหวัดชัยภูมิ (หลังเก่า) โดยช่วงเช้าเป็นพิธีการ ส่วนช่วงบ่ายมีมีกิจกรรมแข่งขันกีฬา เช่นกีฬาพื้นบ้าน การแข่งขันฟุตบอล และการประกวดร้องเพลง “ท้องถิ่นเสียงทอง” สำหรับการแต่งกายเข้าร่วมพิธีถวายราชสักการะ ส่วนราชการทุกภาคส่วน แต่งกายเครื่องแบบกากี แขนยาวคอพับ สวมหมวก สำหรับแขกผู้มีเกียรติและประชาชนทั่วไป แต่งชุดผ้าไทย หรือชุดสุภาพ

**ที่ประชุม รับทราบ**

**ประธาน** ๑.๒ การจัดสรรงบประมาณเงินอุดหนุนทั่วไปตามโครงการสัตว์ปลอดโรค คนปลอดภัย จากพิษสุนัขบ้าตามพระปณิธาน ศ.ดร. สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี สำหรับองค์การบริหารส่วนตำบลกุดยมได้รับจัดสรรงบประมาณเงินอุดหนุน จำนวนสุนัข ๕๒๗ ตัว จัดสรรให้ตัวละ ๓๐ บาท เป็นเงิน ๘,๗๑๒ บาท เพื่อดำเนินการป้องกันควบคุมโรค โดยสนับสนุนเป็นค่าวัคซีนพร้อมวัสดุอุปกรณ์ในการฉีด

**ที่ประชุม รับทราบ**

**ระเบียบวาระที่ ๒ รับรองรายงานการประชุมครั้งที่แล้ว**( สมัยสามัญสมัยที่๑/๒๕๖๑ ครั้งที่ ๑  
เมื่อวันที่๒๖ เดือนกุมภาพันธ์ พ.ศ.๒๕๖๑ )

**มติที่ประชุม มีมติรับรองเป็นเอกฉันท์**

**ระเบียบวาระที่ ๓ เรื่องเพื่อทราบและถือปฏิบัติ**

**ประธาน**  ไม่มี

**ที่ประชุม รับทราบ**

-๓-

**ระเบียบวาระที่ ๔ เรื่องเพื่อพิจารณา**

**ประธาน** ๔.๑ ญัตติพิจารณามอบกิจการประปาหมู่บ้าน ซึ่งเป็นทรัพย์สินของ อบต.กุดยม โดยมอบให้ คณะกรรมการบริหารจัดการและบำรุงรักษาระบบประปาหมู่บ้าน บ้านกุดยม หมู่ที่๓ เป็นผู้บริหารจัดการ

**ประธาน** เชิญท่านปลัดชี้แจงต่อสภา

**พ.จ.อ.นิติธร พ.** สืบเนื่องจากองค์การบริหารส่วนตำบลกุดยม ได้รับเงินอุดหนุนเฉพาะกิจจากกรม

**ปลัด อบต.** ส่งเสริมการปกครองท้องถิ่น จำนวนเงินทั้งสิ้น ๒,๔๓๖,๑๘๓.๓๗ บาท เพื่อก่อสร้างระบบประปาหมู่บ้าน บ้านกุดยม หมู่ที่ ๓ แล้วนั้น บัดนี้ได้ทำการก่อสร้างแล้วเสร็จและได้ตรวจรับงานจ้างเรียบร้อยแล้วพร้อมทั้งหมู่บ้านได้คัดเลือกคณะกรรมการบริหารกิจการและบำรุงรักษาระบบประปา โดยคณะกรรมการระบบประปาฯ บ้านกุดยม หมู่ที่๓ ได้ร่างระเบียบ หลักเกณฑ์ และวิธีปฏิบัติให้เป็นไปในทิศทางเดียวกันกับบ้านเรือ หมู่ที่ ๒ โดยใช้ชื่อ “ว่าระเบียบคณะกรรมการบริหารกิจการและบำรุงรักษาระบบประปาหมู่บ้าน บ้านกุดยม หมู่ที่๓ เรื่อง การบริหารกิจการประปา พ.ศ.๒๕๖๑ แต่ต่างกันตรงค่าน้ำประปาหน่วยละ ๘ บาท ก่อนที่จะมอบให้คณะกรรมการบริหารกิจการและบำรุงรักษาระบบประปา บริหารกิจการประปาหมู่บ้าน บ้านกุดยม หมู่ที่ ๓ ต่อไปจึงขอความเห็นชอบจากสภา อบต.กุดยม

**ประธาน** ท่านสมาชิกท่านใดมีข้อซักถามหรือแสดงความคิดเห็น

**นางวรรณราตรี อ.** อยากเรียนถามท่านรองประธานสภา ว่าคณะกรรมการบริหารกิจการและบำรุงรักษา

ส.อบต. หมู่ ๒ ระบบประปาหมู่บ้าน บ้านกุดยม หมู่ที่ ๓ ว่าจะสามารถบริหารกิจการประปาไปได้หรือไม่

**นายสุรศักดิ์ ล.** มั่นใจว่าบริหารจัดการไปได้ครับ

**รองประธานสภา**

**ประธาน** มีสมาชิกท่านใดมีข้อซักถามอีกไหมครับ

**ที่ประชุม ไม่มี**

**ประธาน** ถ้าไม่มีท่านใดสงสัย ผมขอมติที่ประชุมว่าท่านใด เห็นชอบให้มอบกิจการประปาหมู่บ้านบ้านกุดยม หมู่ที่ ๓ ให้กับคณะกรรมการบริหารกิจการและบำรุงรักษาระบบประปาหมู่บ้าน บ้านกุดยม หมู่ที่ ๓ โปรดยกมือขึ้น

**มติที่ประชุม มีมติเห็นชอบเป็นเอกฉันท์ ๑๔ เสียง**

**ประธาน** ๔.๒ ญัตติพิจารณาให้ความเห็นชอบระเบียบในการบริหารกิจการประปา ของคณะกรรมการบริหารจัดการและบำรุงรักษาระบบประปาหมู่บ้าน บ้านกุดยม หมู่ที่ ๓

เชิญท่านปลัด อบต. ชี้แจงต่อสภา

-๔-

**พ.จ.อ.นิติธร พ.** เพื่อให้เป็นไปตามระเบียบกระทรวงมหาดไทยว่าด้วยการบริหารกิจการและการบำรุง

**ปลัด อบต.** รักษาระบบประปาหมู่บ้าน พ.ศ.๒๕๔๘ ข้อ ๖ (๑) ซึ่งคณะกรรมการบริหารจัดการและบำรุงรักษาระบบประปาหมู่บ้าน บ้านกุดยม หมู่ที่ ๓ ได้ร่างระเบียบ หลักเกณฑ์ และวิธีปฏิบัติให้เป็นไปในทิศทางเดียวกันกับบ้านเรือหมู่ที่ ๒ ใช้ชื่อว่า “ระเบียบคณะกรรมการบริหารกิจการและบำรุงรักษาระบบประปาหมู่บ้าน บ้านกุดยม หมู่ที่๓เรื่องการบริหารกิจการประปา พ.ศ.๒๕๖๑” ตามที่ได้แจกจ่ายเอกสารแก่สมาชิกทุกท่านแล้วนั้นซึ่งมีทั้งหมด ๒๔ ข้อ

**ประธาน** ท่านสมาชิกท่านใดมีข้อซักถามหรือแสดงความคิดเห็น

**นายสุรศักดิ์ ล.** ระเบียบ หลักเกณฑ์ และวิธีปฏิบัติ ดังกล่าวนั้น เป็นไปในทิศทางเดียวกันกับบ้าน

**ประธานสภาฯ** บ้านเรือ หมู่ที่ ๒ โดยได้ปรับให้เข้ากับสภาพชุมชนบ้านกุดยม หมู่ที่ ๓ และได้ประชุมประชาคมหมู่บ้านจนได้รับความเห็นชอบจากที่ประชุมประชาคมหมู่บ้านบ้านกุดยมหมู่ที่ ๓ เรียบร้อยแล้วโดยรายละเอียด ค่าธรรมเนียมค่าปรับ และค่าใช้จ่ายอื่น ๆ ดังนี้

๑. ค่าน้ำประปาหน่วยละ ๘ บาท

๒. ค่าบำรุงรักษามาตรวัดน้ำ / เดือน ๑๐ บาท

๓. ค่าธรรมเนียมสำรวจติดตั้งมาตรวัดน้ำ ๑๐๐ บาท

๔. ค่าคำขอใช้น้ำประปา ๑๐๐ บาท

๕. ค่าปรับรายเดือน ๑๐ บาท

๖. ค่าธรรมเนียมการโอนเปลี่ยนชื่อผู้ใช้น้ำประปา ๕๐ บาท

**ประธาน** ถ้าไม่มีสมาชิกท่านใดซักถามหรือแสดงความคิดเห็นผมขอมติที่ประชุมว่าสมาชิกท่านใดเห็นชอบระเบียบคณะกรรมการบริหารกิจการและบำรุงรักษาระบบประปาหมู่บ้าน บ้านกุดยม หมู่ที่ ๓ เรื่อง การบริหารกิจการประปา พ.ศ.๒๕๖๑ ตามที่ประธานกรรมการบริหารกิจการ ฯ เสนอผ่านท่านนายก โปรดยกมือ

**มติที่ประชุม มีมติเห็นชอบ เป็นเอกฉันท์ ๑๔ เสียง**

**ประธาน** ๔.๓ ญัตติพิจารณาแผนพัฒนา ๔ ปี (เพิ่มเติม ฉบับที่ ๒/๒๕๖๑) เชิญท่านปลัดชี้แจง

พ.จ.อ. นิติธร พ. ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วน  
ปลัด อบต. ท้องถิ่น (ฉบับที่ ๒) พ.ศ.๒๕๕๙ ข้อ ๒๒ เพื่อประโยชน์ของประชาชนองค์กรปกครอง  
 ส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้ ให้ดำเนินการตาม  
 ระเบียบนี้ โดยมีขั้นตอนดำเนินการดังนี้

(๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนา  
ท้องถิ่นสี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอ  
คณะกรรมการพัฒนาท้องถิ่น

-๕-

(๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(๓) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือ  
เปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง  
เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับ  
องค์การบริหารส่วนตำบล ให้ผู้บริหารท้องถิ่นเสนอร่างแผนพัฒนาท้องถิ่นสี่ปีที่  
เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อน   
แล้วผู้บริหารท้องถิ่นจึงพิจารณาอนุมัติและประกาศใช้ต่อไป

**ประธาน** ขอเชิญท่านนายกได้นำเสนอแผนพัฒนา ๔ ปี (เพิ่มเติม ฉบับที่ ๒/๒๕๖๑) เรียนท่าน

**นายก อบต.** ประธาน และท่านสมาชิกผู้ทรงมีเกียรติทุกท่าน เอกสารรายละเอียดโครงการแผนพัฒนา ๔ ปี (เพิ่มเติม ฉบับที่ ๒/๒๕๖๑) ได้แจกจ่ายให้ท่านสมาชิกทุกท่านแล้ว โดยสรุปคือ เราได้มีการจัดทำแผนพัฒนา ๔ ปี (เพิ่มเติม ฉบับที่ ๒/๒๕๖๑) ซึ่งมีเพิ่ม

๓ ยุทธศาสตร์ คือ

๑. ยุทธศาสตร์การพัฒนาด้านโครงสร้างพื้นฐาน ๒แนวทาง

๒. ยุทธศาสตร์การพัฒนาด้านการศึกษา ศาสนา และวัฒนธรรม รวม ๑ แนวทาง

๓. ยุทธศาสตร์การพัฒนาด้านการบริหารจัดการเพื่อมุ่งสู่ความเป็นเลิศ   
 รวม ๑ แนวทาง

มีโครงการทั้งสิ้น ๒๖ โครงการ เป็นงบประมาณทั้งสิ้น ๕,๒๓๐,๐๐๐ บาท ส่วนรายละเอียดย่อย เช่น ความกว้าง ยาว สูงหรือหนา ของถนน และหรือรางระบายน้ำ ก็ขอให้ท่านสมาชิกได้ตรวจสอบช่วยกัน เพื่อความถูกต้อง ซึ่งโครงการพัฒนานั้น ล้วนแล้วแต่มาจากแผนพัฒนาหมู่บ้าน และจากนโยบายการพัฒนาของผู้บริหารท้องถิ่น โดยขอให้ท่านสมาชิกดูรายละเอียดไปทีละยุทธศาสตร์ เรียงตามแนวทางและหน้าของเอกสารแผนพัฒนาสี่ปี

**นายคำหล่า ค.** ตามที่ได้ตรวจสอบรายละเอียดโครงการก็ถือว่าเป็นไปตามที่ประชาคมหมู่บ้าน ได้เสนอ  
**ส.อบต. ม.๙** มาในรูปแบบแผนพัฒนาหมู่บ้าน และเป็นโครงการที่เป็นประโยชน์ต่อพี่น้องประชาชน

**นายสมศักดิ์ พ.** ผมได้ดูแล้วมีความละเอียดครอบคลุม และเป็นไปตามที่แผนพัฒนาหมู่บ้านกำหนดไว้

**ส.อบต. ม. ๔** ซึ่งหากได้ดำเนินการครบทุกโครงการจะทำให้ตำบลของเรามีความเจริญก้าวหน้า

ประชาชนอยู่ดีมีสุข

**ประธานสภา** มีสมาชิกท่านใดจะอภิปรายหรือเสนอแนะหรือไม่

**ที่ประชุม ไม่มี**

**ประธานสภา** เนื่องจากว่าแผนพัฒนา ๔ ปี (เพิ่มเติม ฉบับที่ ๒/๒๕๖๑) ก็ผ่านความเห็นชอบจากคณะกรรมการพัฒนาท้องถิ่น ก็ถือว่าเป็นแผนพัฒนาที่ดีมาก การจัดทำถูกต้องตามระเบียบและทุกท่านก็ได้อภิปรายมาพอสมควรแล้วหากไม่มีท่านใดจะอภิปรายอีก ผม

-๖-

ขอมติที่ประชุมว่าสมาชิกท่านใดเห็นชอบแผนพัฒนา ๔ ปี (เพิ่มเติม ฉบับที่ ๒/๒๕๖๑) ตามที่ท่านนายกฯเสนอ โปรดยกมือขึ้น

**มติที่ประชุม มีมติเห็นชอบเป็นเอกฉันท์ ๑๔ เสียง**

**ประธาน** ถือว่าสภามีมติเห็นชอบแผนพัฒนา ๔ ปี (เพิ่มเติม ฉบับที่ ๒/๒๕๖๑) เรียบร้อยแล้วขอเชิญท่านนายกครับ

**นายก อบต.** ผมขอขอบคุณสมาชิกสภาทุกท่านที่ได้ให้ความเห็นชอบแผนพัฒนา ๔ ปี (เพิ่มเติม ฉบับที่ ๒/๒๕๖๑) หลังจากนี้ผมจะได้ประกาศใช้ต่อไป ทั้งนี้เพื่อเป็นแนวทางในการจัดทำร่างข้อบัญญัติ งบประมาณรายจ่ายประจำปี ๒๕๖๒ ต่อไป

**ระเบียบวาระที่ ๕ เรื่องอื่นๆ**

ประธาน มีสมาชิกท่านใดเสนอเรื่องอื่นๆ หรือไม่

**ที่ประชุม ไม่มี**

**ประธาน** ถ้าไม่มีผมขอปิดประชุม

**ที่ประชุม เลิกประชุม เวลา ๑๑.๒๐ น.**

ลงชื่อ พันจ่าเอกนิติธร เพชรกันหา ผู้บันทึกการประชุม

( นิติธร เพชรกันหา )

เลขานุการสภาองค์การบริหารส่วนตำบลกุดยม

(ลงชื่อ) บุญสง รัศมีเดือน (ลงชื่อ) สุรชัย เหล่าม่วง

( นายบุญสง รัศมีเดือน ) ( นายสุรชัย เหล่าม่วง )

กรรมการตรวจรายงานการประชุม กรรมการตรวจรายงานการประชุม

(ลงชื่อ) อนันต์ เผยศิริ

( นายอนันต์ เผยศิริ )

ประธานกรรมการตรวจรายงานการประชุม

สภาองค์การบริหารส่วนตำบลกุดยม ได้รับรองรายงานการประชุมครั้งนี้แล้วในการประชุมสภา

สมัยสามัญ สมัยที่ เมื่อวันที่ .

(ลงชื่อ) แหลมศักดิ์ แนวประเสริฐ

( นายแหลมศักดิ์ แนวประเสริฐ )

ประธานสภาองค์การบริหารส่วนตำบลกุดยม